關朝聰喺香港出世，阿爸係廣東省開平市人，阿媽係蘇格蘭人，讀過香港真光中學小學部，8歲同屋企人移居加拿大喺當地繼續學業，曾經喺美國、加拿大等地演出話劇、舞臺劇同拍攝廣告，大學畢業後返到香港，成為香港演藝劇團嘅成員，並喺香港電臺任職導演，1984年喺藝人狄寶娜摩亞介紹下加入電視廣播有限公司，八十年代中期喺英語頻道明珠臺同狄寶娜摩亞拍檔主持綜藝節目，之後獲邀參與演出粵語頻道翡翠臺嘅電視劇集，間唔時客串電影演出。